CELEX: 62019CN0481
Language: da
Date: 2019-06-21 00:00:00
Title: Sag C-481/19: Anmodning om præjudiciel afgørelse indgivet af Corte costituzionale (Italien) den 21. juni 2019 – DB mod Commissione Nazionale per le Società e la Borsa (Consob)

21.10.2019   
            
            
               DA
            
            
               Den Europæiske Unions Tidende
            
            
               C 357/10
            
         
      Anmodning om præjudiciel afgørelse indgivet af Corte costituzionale (Italien) den 21. juni 2019 – DB mod Commissione Nazionale per le Società e la Borsa (Consob)
      (Sag C-481/19)
      (2019/C 357/14)
      Processprog: italiensk
      
         Den forelæggende ret
      
      Corte costituzionale
      
         Parter i hovedsagen
      
      
         Kassationsappellant: DB
      
         Kassationsindstævnt: Commissione Nazionale per le Società e la Borsa (Consob)
      
         Præjudicielle spørgsmål
      
      
                  1)
               
               
                  Skal artikel 14, stk. 3, i direktiv 2003/6/EF (1), der stadig finder anvendelse ratione temporis, og artikel 30, stk. 1, litra b), i forordning (EU) nr. 596/2014 (2), fortolkes således, at de tillader medlemsstaterne ikke at sanktionere en person, som nægter at besvare spørgsmål fra den kompetente myndighed, hvoraf der kan udledes et ansvar for denne person for en overtrædelse, for hvilken der kan pålægges strafferetlige sanktioner eller administrative sanktioner af »strafferetlig« karakter?
               
            
                  2)
               
               
                  Såfremt dette første spørgsmål besvares benægtende, ønskes oplyst, om artikel 14, stk. 3, i direktiv 2003/6/EF, der stadig finder anvendelse ratione temporis, og artikel 30, stk. 1, litra b), i forordning (EU) nr. 596/2014 er forenelige med artikel 47 og 48 i Den Europæiske Unions charter om grundlæggende rettigheder, også henset til praksis fra Menneskerettighedsdomstolen i relation til EMRK’s artikel 6 og medlemsstaternes fælles forfatningstraditioner, for så vidt som disse bestemmelser kræver, at en person, som nægter at besvare spørgsmål fra den kompetente myndighed, hvoraf der kan udledes et ansvar for denne person for en overtrædelse, for hvilken der kan pålægges administrative sanktioner af »strafferetlig« karakter, ligeledes pålægges sanktioner?«
               
            
         (1)  Europa-Parlamentets og Rådets direktiv 2003/6/EF af 28.1.2003 om insiderhandel og kursmanipulation (markedsmisbrug) (EFT 2003, L 96, s. 16).
      
         (2)  Europa-Parlamentets og Rådets forordning (EU) nr. 596/2014 af 16.4.2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (EUT 2014, L 173, s. 1).